3. klase

Tēma: Vienaudžu izdarītais spiediens

2. nodarbība - Vienaudžu izdarītā spiediena atpazīšana

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kādi tikumi nepieciešami vienaudžu izdarītā spiediena atpazīšanai.

***Skolēnam sāk veidoties morālais ieradums***

* identificēt vienaudžu izdarīto spiedienu.

**Atslēgvārdi:** fakts, izdomājums, vienaudži, atbildīgs.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, brīvība | Rūpes, atbildība, patiesība, miers, saskaņa |
| Tikumi | Gudrība, drosme, atbildība, taisnīgums | Kritiskā spriestspēja, pārliecinātība  |

**Mācību materiāli:**

* *PowerPoint* prezentācija “Vienaudžu izdarītā spiediena atpazīšana”.
* Darba lapa “Fakts vai apgalvojums” (1. materiāls).
* Darba lapa “Kas Tev jāzina un ko Tu varētu darīt” (2. materiāls).

**Atslēgas jautājumi:**

1. Kāpēc cilvēki samierinās ar vienaudžu spiedienu?
2. Kādi tikumi tev vajadzīgi, lai rīkotos pareizi?
3. Kā tu justos situācijā, kad pret tevi tiek izdarīts spiediens?
4. Ko tu ieteiktu cilvēkam, pret kuru vienaudži izdara spiedienu?

Mācību aktivitātes

Ierosme. Fakts vai izdomājums? (ieteicamais laiks 10 min.)

*Aktivitātei nepieciešams izdrukāts materiāls ‘’Fakts vai apgalvojums”. Katram skolēnam savs eksemplārs. Vārds un uzvārds uz izdalītā materiāla nav jāraksta.*

**[2. slaids]** Skolotājs izdala darba lapu “Fakts vai apgalvojums” (1. mācību materiāls) skolēniem un aicina tos izlasīt, pēc tam padomāt, kurš apgalvojums ir patiess un kurš nepatiess.

1. aktivitāte. Kas jāzina un ko darīt (ieteicamais laiks 15 min.)

**[3. slaids]** Skolotājs aicina skolēnus izlasīt darba lapu (*2. materiālu*) un lūdz bērniem pāros izdomāt atbildes uz šiem jautājumiem:

* Kā tu izskaidrotu, kāpēc vienaudžu ietekmē arī labs cilvēks var rīkoties slikti?
* Vai piekrīti tam, ka, pretojoties vienaudžu spiedienam, tev ir iemesls būt lepnam?
* Kuri no darba lapā ieteikumiem tev šķiet visnoderīgākie? Kāpēc?
* Kādi tikumi vajadzīgi, lai praktizētu šos ieteikumus?

2. aktivitāte. Morālā dilemma (ieteicamais laiks 5 min.)

**[4. slaids]** Aicina skolēnus aplūkot morālo dilemmu *PowerPoint* prezentācijas 4. slaidā. Pārrunā ar skolēniem šādus jautājumus.

* Kādas pretrunas tu saskati šajā dilemmā?
* Vai šajā morālajā dilemmā savstarpēji pretdarbojas kādi tikumi?
* Kā tu šajā situācijā justos?
* Kāds, tavuprāt, ir saprātīgs risinājums? Vai šai situācijai ir vairāk nekā viens risinājums?

Kopīgā noslēguma apspriede. Refleksija (ieteicamais laiks 5 min.)

**[5. slaids]** Skolotājs ar skolēniem pārrunā šādus jautājumus:

1. Kuri tikumi, tavuprāt, ir vissvarīgākie, piedzīvojot vienaudžu izdarīto spiedienu?

2. Kāpēc?